

Európska únia

Európsky fond regionálneho

rozvoja

**Usmernenie CKO č. 2**

**verzia 3**

**Programové obdobie 2014 – 2020**

|  |  |
| --- | --- |
| **Vec:** | Záväzné podmienky používania verejnej časti ITMS2014+ |
| **Určené pre:** | Riadiace orgány  Sprostredkovateľské orgány  DataCentrum |
| **Na vedomie:** | Certifikačný orgán  Orgán auditu  Gestori horizontálnych princípov  žiadatelia o prístup do verejnej časti ITMS2014+  používatelia verejnej časti ITMS2014+ |
| **Vydáva:** | Centrálny koordinačný orgán  Úrad podpredsedu vlády SR pre investície a informatizáciu  v súlade s kapitolou 1.3.1.2, ods. 2, písm. b) Systému riadenia európskych štrukturálnych a investičných fondov |
| **Záväznosť:** | Metodické usmernenie má záväzný charakter pri postupe a využívaní ITMS2014+ |
| **Počet príloh:** | 3 |
| **Dátum vydania:** | 29.12.2017 |
| **Dátum účinnosti:** | 01.01.2018 |
| **Schválil:** | Ján Bačko  riaditeľ odboru riadenia IT projektov |

Obsah

[1 Úvod 1](#_Toc502307851)

[2 Základné pojmy 1](#_Toc502307852)

[3 Postup pre predkladanie a schvaľovanie Žiadosti o aktiváciu konta do verejnej časti ITMS2014+ 3](#_Toc502307853)

[4 Postup pri predkladaní a schvaľovaní Žiadosti o aktiváciu konta Technický používateľ 5](#_Toc502307854)

[4 Záväzné podmienky používania verejnej časti ITMS2014+ (Práva a povinnosti Žiadateľa a Používateľa) 7](#_Toc502307855)

[5 Zoznam príloh 9](#_Toc502307856)

1 Úvod

1. S cieľom urýchliť čerpanie finančných prostriedkov, znížiť administratívnu záťaž ľudských zdrojov na strane poskytovateľov pomoci, zvýšiť transparentnosť implementácie európskych štrukturálnych a investičných fondov (ďalej aj „EŠIF“) a uľahčiť a urýchliť komunikáciu žiadateľov/prijímateľov s Poskytovateľmi pomoci, Centrálny koordinačný orgán (ďalej aj „CKO“) vyvinul informačný systém ITMS2014+.
2. Aktualizácia usmernenia bude zabezpečená prostredníctvom vydania ďalšej verzie dokumentu, ktoré budú distribuované zo strany CKO, uverejňované priamo v ITMS2014+ a na webovom sídle [www.partnerskadohoda.gov.sk](http://www.partnerskadohoda.gov.sk). Zmeny samotného textu metodického usmernenia a prílohy č. 3 budú realizované výhradne prostredníctvom ďalšej písomnej verzie usmernenia. Zmeny v prílohe č. 1 a prílohe č. 2 môžu byt realizované prostredníctvom ďalšej písomnej verzie usmernenia, alebo aj priamo nasadením ďalšej verzie aplikácie ITMS2014+ a ich následným zohľadnením v ďalšej písomnej verzii usmernenia.

2 Základné pojmy

1. **Bezpečnostnými prvkami** sú pre účely týchto Záväzných podmienok prihlasovacie meno (login) a heslo.
2. **Centrálny koordinačný orgán** - odborný garant ITMS2014+ (ďalej len „CKO“ alebo „odborný garant ITMS2014+“) je pre účely týchto Záväzných podmienok ústredný orgán štátnej správy určený v zmysle čl. 123 ods. 8 nariadenia Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006.
3. **ITMS2014+** je pre účely týchto Záväzných podmienok centrálny informačný systém, ktorý slúži na evidenciu, následné spracovávanie, export, výmenu dát, údajov a dokumentov medzi žiadateľom / prijímateľom, poskytovateľom pomoci a ďalšími orgánmi zapojenými do implementácie EŠIF v SR. Vo vnútroštátnom právnom poriadku je ITMS2014+ zadefinovaný v zákone č. 292/2014 Z. z. o príspevku poskytovanom z EŠIF a o zmene a doplnení niektorých zákonov (ďalej len „zákon o EŠIF“) , konkrétne v § 6 ods. 2 písmeno b) v spojitosti s § 49 zákona o EŠIF. Ďalej je definovaný na úrovni Systému riadenia a Systému finančného riadenia pre programové obdobie na roky 2014 – 2020. Informačný systém ITMS2014+ je spravovaný Centrálnym koordinačným orgánom v zmysle § 6 ods.2 písmeno b) zákona o EŠIF. ITMS2014+ sa skladá z verenej a neverejnej časti.
4. **Poskytovateľ** je pre účely týchto Záväzných podmienok orgán / subjekt, ktorý je zodpovedný za pridelenie nenávratného finančného príspevku.
5. **Používateľ** je pre účely týchto Záväzných podmienok fyzická osoba, ktorá je oprávnená využívať používateľské konto žiadateľa / prijímateľa nenávratného finančného príspevku pri všetkých činnostiach a úkonoch spojenýchs komunikáciou s poskytovateľom prostredníctvom verejnej časti ITMS2014+. Používateľ koná pri uvedených úkonoch v plnom rozsahu v mene a na účet žiadateľa / prijímateľa.
6. **Prevádzkovateľ ITMS2014+** je pre účely týchto Záväzných podmienok DataCentrum ‐ rozpočtová organizácia zriadená Ministerstvom financií SR.
7. **Prijímateľ** je pre účely týchto Záväzných podmienok orgán, organizácia, právnická osoba, fyzická osoba (podnikateľ) alebo administratívna jednotka, ktorej sú za účelom realizácie projektu / operácie poskytované prostriedky štátneho rozpočtu určené na spolufinancovanie a prostriedky z Európskych investičných a štrukturálnych fondov. Každý prijímateľ je zároveň aj žiadateľom v zmysle nižšie uvedenej definície.
8. **Správcom ITMS2014+** je pre účely týchto Záväzných podmienok Centrálny koordinačný orgán.
9. **Technický používateľ** (ďalej aj „TP“) je pre účely týchto Záväzných podmienok zriadené technické oprávnenie umožňujúce prenos dát z externého systému Žiadateľa o aktiváciu konta Technický používateľ do vybraných evidencií systému ITMS2014+.
10. **Verejná časť ITMS2014+** je pre účely týchto Záväzných podmienok časť ITMS2014+, ktorá zabezpečuje komunikáciu žiadateľov / prijímateľov s poskytovateľmi, alebo inými relevantnými orgánmi. Komunikácia písomnou formou, určená výzvou na predkladanie žiadostí o NFP, resp. dojednaná v zmluve o poskytnutí NFP, týmto ustanovením nie je dotknutá.
11. **Záväzné podmienky používania verejnej časti ITMS2014+** (ďalej len „Záväzné podmienky“) pre účely týchto Záväzných podmienok zahŕňajú všetky práva a povinnosti a postupy všetkých dotknutých subjektov, ktoré vstupujú / zasahujú do verejnej časti ITMS204+.
12. **ZOOÚ** **– Zákon č. 122/2013** Z. z. o ochrane osobných údajov a o zmene a doplnení niektorých zákonov v znení neskorších predpisov.
13. **Žiadateľ** je pre účely týchto Záväzných podmienok fyzická osoba alebo právnická osoba, ktorá ma záujem o aktiváciu svojho používateľského konta pre účely komunikácie s poskytovateľom prostredníctvom verejnej časti ITMS2014+ a podala žiadosť o aktiváciu používateľského konta.
14. **Žiadateľ o aktiváciu konta Technický používateľ** (ďalej aj „Žiadateľ o  konto TP“) je pre účely týchto Záväzných podmienok subjekt evidovaný vo verejnej časti ITMS2014+, ktorý vystupuje v roli žiadateľa o aktiváciu konta Technický používateľ.
15. **ŽoAK** je pre účely týchto Záväzných podmienok Žiadosť o aktiváciu používateľského konta na verejnej časti ITMS2014+, ktorú vypĺňa žiadateľ. Žiadosť sa vypĺňa prostredníctvom formulára dostupného na verejnej časti ITMS2014+. Žiadosť sa vypĺňa prostredníctvom formulára dostupného na verejnej časti ITMS2014+.
16. **ŽoAKTP** je pre účely týchto Záväzných podmienok Žiadosť o aktiváciu konta Technický používateľ, ktorou subjekt evidovaný vo verejnej časti žiada o zriadenie konta Technický používateľ.

3 Postup pre predkladanie a schvaľovanie Žiadosti o aktiváciu konta do verejnej časti ITMS2014+

1. Verejná časť ITMS2014+ je k dispozícii na adrese <https://www.itms2014.sk>.
2. Pri spracovaní a predložení žiadosti o vytvorenie prístupu do verejnej časti ITMS2014+ Žiadateľ postupuje v súlade s postupom, ktorý sa nachádza v úvodnom kroku registrácie na [www.itms2014.sk](http://www.itms2014.sk) a ktorý sa zároveň sa nachádza v prílohe č. 1 tohto usmernenia.
3. Poučenie Používateľa verejnej časti ITMS2014+ v súvislosti so spracovaním osobných údajov:

Osobné údaje v rozsahu uvedenom v ŽoAK-u sú spracúvané v súlade so ZOOÚ. Žiadateľ berie na vedomie, že v zmysle § 10 ZOOÚ v spojitosti s § 47 zákona č. 292/2014 Z. z. o príspevku poskytovanom z európskych štrukturálnych a investičných fondov je možné spracovanie osobných údajov v rozsahu citovaných zákonov vykonávať aj bez výslovného súhlasu dotknutej osoby.

Osobné údaje súvisiace s prístupom do verejnej časti ITMS2014+ budú spracúvané DataCentrom (štátna rozpočtová organizácia, sídlom: Cintorínska 5, 814 88 Bratislava, IČO: 00 151 564) a Úradom podpredsedu vlády SR pre investície a informatizáciu (sídlom: Štefánikova 15, 811 05 Bratislava IČO: 50 349 287) vykonávajúcim kompetencie Centrálneho koordinačného orgánu, ktorý je správcom informačného systému ITMS2014+ a v zmysle ZOOÚ je prevádzkovateľom pre potreby riadenia prístupov do informačného systému ITMS2014+.

Žiadateľ podpisom ŽoAK-u vyhlasuje, že sa oboznámil s relevantnými predpismi upravujúcimi ITMS2014+, najmä Záväznými podmienkami používania verejnej časti ITMS2014+.

1. Zriaďovanie prístupov do verejnej časti ITMS2014+ sa riadi nasledovným postupom:
2. Žiadateľ prostredníctvom verejnej časti ITMS2014+ vyplní a odošle elektronickú formu Žiadosti o aktiváciu používateľského konta. Žiadateľ zodpovedá za úplnosť a správnosť informácii, ktoré uvádza v súvislosti s aktiváciou a používaním konta do verejnej časti ITMS2014+. V žiadosti definuje základné údaje subjektu (názov, adresné údaje, kontaktné údaje, štatutárnych zástupcov), ako aj jednu alebo viac konkrétnych fyzických osôb ako Používateľov verejnej časti ITMS2014+ za subjekt (pre každého používateľa Žiadateľ definuje používateľské meno (login) v tvare emailovej adresy, na ktorú je po schválení žiadosti automaticky zasielaná linka pre zadefinovanie hesla);
3. Verejná časť ITMS2014+ na základe identifikačného čísla subjektu (IČO) obsahuje funkcionalitu overenia a identifikovania žiadateľa, ktorý už je v systéme ITMS2014+ evidovaný. V takomto prípade systém zabezpečí prevod dostupných údajov Žiadateľa priamo do formulára žiadosti o aktiváciu konta. Žiadateľ má možnosť určité údaje vo formulári editovať, resp. upraviť;
4. Žiadateľ po vypracovaní a odoslaní elektronickej formy žiadosti o aktiváciu konta žiadosť vytlačí, zabezpečí jej podpísanie úradne overeným podpisom štatutárneho zástupcu v zmysle zákona č. 323/1992 Z.z. o notároch a notárskej činnosti (Notársky poriadok) alebo zákona č. 154/1994 Z. z. o matrikách.
5. Žiadateľ následne žiadosť odošle poštou na adresu prevádzkovateľa ITMS2014+ (DataCentrum, Cintorínska 5, 814 88 Bratislava). Ekvivalentom k písomnému odoslaniu žiadosti je overenie žiadosti kvalifikovaným elektronickým podpisom a jej zaslanie do elektronickej schránky DataCentra prostredníctvom [www.slovensko.sk](http://www.slovensko.sk).
6. Žiadateľ o aktiváciu konta do verejnej časti ITMS2014+ pochádzajúci mimo územia SR, ktorý bude žiadať o NFP v rámci Programov cezhraničnej spolupráce (ČR - SR, Rakúsko – SR) pri aktivácii konta postupuje v zmysle usmernenia Riadiaceho orgánu, najmä čo sa týka formy (písomná, elektronická) a spôsobu overenia Žiadateľa.
7. Pokiaľ písomná žiadosť o aktiváciu konta nebude doručená Prevádzkovateľovi ITMS2014+ v lehote 60 dní odo dňa odoslania elektronickej verzie, systém ITMS2014+ takúto žiadosť automaticky vymaže;
8. Datacentrum ako Prevádzkovateľ ITMS2014+ vykoná kontrolu elektronického a písomného vyhotovenia
9. žiadosti o aktiváciu používateľského konta.
   1. V prípade ak Prevádzkovateľ ITMS2014+ medzi vyhotoveniami žiadosti neidentifikuje rozdielne údaje, alebo iné nezrovnalosti, pristúpi k aktivácii používateľského konta.
   2. V prípade identifikovania chýb, resp. nedostatkov v predloženej Žiadosti o aktiváciu používateľského konta je Prevádzkovateľ ITMS2014+ oprávnený používateľské konto do verejnej časti ITMS2014+ neaktivovať a požiadať Žiadateľa o opravu chýb, nedostatkov v predloženej žiadosti o aktiváciu používateľského konta. V takom prípade nie je potrebné opätovne osvedčovať podpis Žiadateľa;
   3. Prevádzkovateľ ITMS2014+ je oprávnený Žiadosť o aktiváciu používateľského konta do verejnej časti ITMS2014+ zamietnuť, pričom uvedenú skutočnosť oznámi Žiadateľovi bez zbytočného odkladu.
10. Informácia o aktivácii používateľského konta je Používateľovi zaslaná elektronicky, na e-mailovú adresu uvedenú v žiadosti o aktiváciu. Používateľovi je zároveň zaslaný e-mail s linkom na aktiváciu používateľského konta a zadefinovanie hesla.
11. Používateľ je oprávnený vstúpiť do verejnej časti ITMS2014+ prihlásením sa prostredníctvom platného používateľského konta, pričom má možnosť využívať všetky služby a funkcionality poskytované verejnou časťou ITMS2014+, pokiaľ CKO ako Správca ITMS2014+, alebo Datacentrum ako Prevádzkovateľ ITMS2014+ neurčia inak.

4 Postup pri predkladaní a schvaľovaní Žiadosti o aktiváciu konta Technický používateľ

1. S cieľom znížiť administratívnu záťaž prijímateľov v procese poskytovania pomoci Centrálny koordinačný orgán vyvinul formu prístupu „Technický používateľ“ pre subjekty evidované na verejnej časti ITMS2014+ (ďalej aj „Subjekty“) .
2. Technický používateľ (ďalej aj „TP“) predstavuje špecifickú formu autentifikovaného prístupu, ktorá umožňuje Subjektom využívať zriadený dátový tunel na prenos väčšieho objemu dát z externého systému Subjektu do vybraných evidencií (účtovné doklady, účastníci projektu) systému ITMS2014+.
3. Vytváranie a správa prístupov TP sa riadi účelnosťou a stupňom ich využiteľnosti, ktoré Subjekt deklaruje v predloženej „Žiadosti o aktiváciu konta Technický používateľ“ (Príloha č.3).
4. Zriadenie konta Technický používateľ sa riadi nasledovným postupom:
5. Subjekt v roli Žiadateľa o aktiváciu konta TP vyplní formulár „Žiadosti o aktiváciu konta TP“ nachádzajúcej sa v prílohe č. 3 tohto usmernenia. Žiadateľ o aktiváciu konta TP v ŽoAKTP definuje údaje Žiadateľa o konto TP (t.j. názov, adresné údaje, kontaktné údaje, štatutárneho zástupcu, kontaktnú osobu), zdôvodní potrebu zriadenia konta a označí relevantné oblasti evidencie verejnej časti ITMS2014+, pre ktoré vytvorenie konta TP žiada. Subjekt zodpovedá za úplnosť a správnosť uvádzaných informácií.
6. Po vyplnení ŽoAKTP, Žiadateľ o konto TP zabezpečí jej podpísanie úradne overeným podpisom štatutárneho zástupcu v zmysle zákona č. 323/1992 Z.z. o notároch a notárskej činnosti alebo zákona č. 154/1994 Z. z. o matrikách.
7. Tlačivo s úradne overeným podpisom je potrebné odoslať poštou doporučene na adresu prevádzkovateľa systému ITMS2014+ (DataCentrum, Cintorínska 5, 814 88 Bratislava).
8. Ekvivalentom k písomnému odoslaniu žiadosti je podpísanie žiadosti kvalifikovaným elektronickým podpisom a jej zaslanie do elektronickej schránky DataCentra prostredníctvom [www.slovensko.sk](http://www.slovensko.sk).
9. DataCentrum – zodpovedný pracovník v rámci oddelenia Európskych fondov vykoná kontrolu vyhotovenia ŽoAKTP:
   1. V prípade identifikovania chýb, resp. nedostatkov v predloženej ŽoAKTP je Prevádzkovateľ ITMS2014+ oprávnený požiadať žiadateľa o konto TP o opravu chýb a nedostatkov v predloženej žiadosti.
   2. V prípade, ak zodpovedný pracovník DataCentra vyhodnotí predloženú ŽoAKTP ako úplnú, oprávnenú a bez nezrovnalostí, vyhotoví jej sken a prostredníctvom aplikácie HP Service Manager ju ako prílohu elektronickej požiadavky na riešenie odošle na schválenie Správcovi ITMS2014+
10. Zodpovedný pracovník ÚPPVII rieši požiadavku na odsúhlasenie vytvorenia konta TP v lehote termínu stanoveného v požiadavke, pričom výsledkom riešenia požiadavky je súhlasné, príp. nesúhlasné stanovisko.
    1. V prípade, ak Zodpovedný pracovník ÚPPVII posúdi predloženú ŽoAKTP ako neopodstatnenú, je oprávnený takúto ŽoAKTP zamietnuť a nesúhlasné stanovisko odošle Zodpovednému pracovníkovi DataCentra.
    2. V prípade, ak predložená ŽoAKTP spĺňa všetky potrebné náležitosti a Zodpovedný pracovník ÚPPVII ju vyhodnotí ako oprávnenú, odošle prostredníctvom HP Service Managera súhlasné stanovisko na vytvorenie prístupu TP formou vyriešenej požiadavky. Súčasťou súhlasného stanoviska je aj špecifikácia kódov pridelených oprávnení.
11. Odoslaná odpoveď na požiadavku zo strany ÚPPVII prostredníctvom HP Service Managera je pokynom pre prevádzkovateľa systému ITMS2014+ na vytvorenie resp. nevytvorenie konta TP pre Žiadateľa o konto TP:
    1. Zodpovedný pracovník DataCentra doručené stanovisko ÚPPVII vytlačí a pripne ho k originálu ŽoAKTP. Na originále žiadosti v časti „Výsledok spracovania žiadosti o aktiváciu konta TP“ v sekcii „Osoba zodpovedná za spracovanie žiadosti“ uvedie svoje meno a priezvisko a zaznamená výsledok spracovania (schválené/neschválené) spolu s podpisom s dátumom.
    2. V prípade súhlasného stanoviska vytvorí pre Žiadateľa o konto TP v neverejnej časti ITM2014+ Technického používateľa, ktorému zadefinuje prihlasovacie meno (email Žiadateľa o konto TP), heslo a nastaví priradené oprávnenia. Prihlasovacie meno a priradené oprávnenia zaznamená na originále ŽoAKTP v časti „Výsledok spracovania žiadosti o aktiváciu konta TP“. Správa hesiel sa riadi internými usmerneniami Prevádzkovateľa ITMS2014+.
12. Žiadosti o aktiváciu konta TP sú archivované na oddelení Európskych fondov v DataCentre.
13. Informácia o aktivácii konta TP, príp. zamietnutí ŽoAKTP je Žiadateľovi o konto TP zasielaná elektronicky, na e-mailovú adresu uvedenú v ŽoAKTP. V prípade aktivácie konta TP je Žiadateľovi o konto TP poštou doporučene odoslaná obálka s autentifikačnými údajmi (prihlasovacie meno a heslo).
14. TP je oprávnený uskutočňovať prenos údajov do databázy ITMS2014+ prihlásením sa prostredníctvom platného konta TP a využívať všetky funkcionality v zmysle priradených technických oprávnení, pokiaľ CKO ako Správca ITMS2014+, alebo Datacentrum ako Prevádzkovateľ ITMS2014+ neurčia inak.
15. TP je povinný dodržiavať všetky bezpečnostné zásady týkajúce sa činnosti spojenej s prevádzkou TP. Akékoľvek porušenie bezpečnosti je TP povinný bezodkladne hlásiť Prevádzkovateľovi systému prostredníctvom HP Service Managera.
16. Prípadné problémy s autentifikáciou rieši TP s Prevádzkovateľom ITMS2014+ prostredníctvom e-mailovej adresy [itms@datacentrum.sk](mailto:itms@datacentrum.sk).

4 Záväzné podmienky používania verejnej časti ITMS2014+ (Práva a povinnosti Žiadateľa a Používateľa)

1. Žiadateľ / Používateľ sa zaväzuje dodržiavať bezpečnostné princípy a pravidlá stanovené týmito Záväznými podmienkami.
2. Žiadateľ / Používateľ sa zaväzuje, že všetky údaje zadávané do systému ITMS2014+ prostredníctvom verejnej časti ITMS2014+ budú úplné a pravdivé.
3. Žiadateľ / Používateľ je povinný zabezpečiť dostatočnú ochranu bezpečnostných prvkov a zamedziť neoprávneným osobám prístup k bezpečnostným prvkom.
4. Používateľ sa do verejnej časti ITMS2014+ prihlasuje pomocou jednoznačného prihlasovacieho mena (login) a hesla, pričom sa zaväzuje dodržiavať kvalitu hesiel tak, aby:
5. heslo nebolo ťažko zapamätateľné;
6. heslo nebolo triviálne (ako napr. 123456, heslo, qwerty a pod.) a nebolo založené na informáciách vzťahujúcich sa k užívateľovi (napr. meno, dátum narodenia, telefónne číslo a pod.);
7. heslo bolo zložené z malých a veľkých písmen, číslic a špeciálneho znaku (nie alfanumerického) a malo minimálnu dĺžku 8 znakov.
8. Žiadateľ / Používateľ sa zaväzuje, že nebude zdieľať svoje prihlasovacie údaje (prístupové meno a heslo) a bude sa prihlasovať do ITMS2014+ výhradne pod svojím prístupovým menom (loginom).
9. Heslo je možné meniť len prostredníctvom verejnej časti ITMS2014+.
10. Pre odblokovanie konta, resp. v prípade zabudnutého hesla Používateľ zvolí možnosť „Zabudli ste heslo?“ na verejnej časti ITMS2014+ a zadá svoj prihlasovací email (login), na ktorý mu bude doručená linka pre zadanie nového hesla. V prípade straty prihlasovacieho mena, Používateľ kontaktuje technickú podporu Prevádzkovateľa ITMS2014+.
11. Žiadateľ / Používateľ je zodpovedný za bezpečnosť svojej pracovnej stanice a jej softvérového vybavenia (najmä za aktualizáciu operačného systému, antivírusového systému a pod.).
12. Žiadateľ / Používateľ sa zaväzuje, že v prípade straty, resp. zneužitia alebo podozrenia zo zneužitia bezpečnostných prvkov, v príp. akéhokoľvek neštandardného správania sa ITMS2014+, alebo v prípade identifikovaného incidentu alebo podozrenia na incident, takúto skutočnosť bezodkladne nahlási prevádzkovateľovi ITMS2014+ jedným z nasledovných spôsobov:

a) na telefónne číslo 0850/123 344

- v čase od 7,30 hod do 18,00 hod v pracovných dňoch,

- v mimopracovnom čase sú hovory (hlásenia) zaznamenané na záznamník.

b) elektronicky na adrese [itms@datacentrum.sk](mailto:cpu@datacentrum.sk)

c) zápisom do Service Manager Clienta <http://www.cpu.datacentrum.sk/podpora/podpora-pouzivatelov-is-6c.html>

Používateľ sa súčasne sa zdrží akýchkoľvek činností, ktorými by mohol spôsobiť zhoršenie danej situácie a vyčká na usmernenie relevantných zamestnancov prevádzkovateľa ITMS2014+.

1. Ak tieto Záväzné podmienky upravujú práva alebo ukladajú povinnosti pre Používateľa, platia primerane aj pre Žiadateľa.
2. Prevádzkovateľ ITMS2014+ si vyhradzuje právo okamžite a bez náhrady deaktivovať používateľské konto Používateľa a zamedziť mu tým prístup do verejnej časti ITMS2014+. Prevádzkovateľ ITMS2014+ je oprávnený používateľské konto zrušiť najmä v prípade, ak Žiadateľ / Používateľ porušil tieto Záväzné podmienky alebo dokumenty, na ktoré odkazujú.
3. CKO ako Správca ITMS2014+ má právo jednostranne meniť a dopĺňať ustanovenia týchto Záväzných podmienok. Platnosť zmenených Záväzných podmienok nastáva dňom vydania a účinnosť nastáva dňom zverejnenia ich nového úplného znenia na webovom sídle <https://www.itms2014.sk>.
4. Používateľ súhlasí so zasielaním správ z ITMS2014+ na e‐mailovú adresu zadanú Žiadateľom.
5. Žiadateľ je povinný zabezpečiť pravidelné oboznamovanie Používateľa so zmenami týchto Záväzných podmienok ako aj so zmenami používateľskej príručky a iných dokumentov pre prácu s verejnou časťou ITMS2014+, ktorej ustanovenia sú pre Žiadateľa / Používateľa verejnej časti ITMS2014+ záväzné a sú k dispozícii na adrese <https://www.itms2014.sk>. Žiadateľ zodpovedá za svoje konanie / opomenutie, ako aj za konanie / opomenutie Používateľa.
6. Správca ITMS2014+ a Prevádzkovateľ ITMS2014+ nezodpovedajú za škodu a ani za ujmu vzniknutú Žiadateľovi / Používateľovi v dôsledku porušenia týchto Záväzných podmienok ako aj dokumentov, na ktoré odkazujú.
7. Správca ITMS2014+ a Prevádzkovateľ ITMS2014+ si vyhradzujú právo používať na verejnej časti ITMS2014+ nástroj Google Analytics. Ide o službu na webovú analýzu, ktorú bezodplatne poskytuje spoločnosť Google, Inc. (Google). Služba Google Analytics používa súbory cookie, teda textové súbory umiestnené v počítači, ktoré pomáhajú analyzovať ako používatelia používajú dané webové stránky. Informácie generované súborom cookie o tom, ako používate webové stránky (vrátane adresy IP), budú odoslané a uložené spoločnosťou Google na serveroch v Spojených štátoch amerických. Spoločnosť Google použije tieto informácie na zhodnotenie používania webových stránok, na vytvorenie prehľadov o aktivite na webových stránkach pre jej operátorov a na poskytnutie iných služieb súvisiacich s aktivitou na webových stránkach a s používaním Internetu. Spoločnosť Google môže postúpiť takéto informácie tretím stranám, ak to vyžaduje zákon alebo ak takéto tretie strany spracovávajú informácie v mene spoločnosti Google. Spoločnosť Google nepriradí vašu adresu IP k žiadnym iným údajom, ktoré uchováva. Používaním verejnej časti ITMS2014+ vyjadrujete súhlas so spracovaním informácii o IP adrese Žiadateľa / Používateľa, pričom nejde o osobné údaje.
8. Ak tieto Záväzné podmienky upravujú práva alebo ukladajú povinnosti pre Používateľa, platia primerane aj pre Žiadateľa.

5 Zoznam príloh

1. Príloha č.1 – Postup pre predloženie žiadosti o aktiváciu konta na verejnej časti ITMS2014+[[1]](#footnote-1)
2. Príloha č.2 – Vzor formulára ŽoAK.
3. Príloha č.3 Vzor formuláru „Žiadosť o aktiváciu konta Technický používateľ“

1. Obrazovky a ich popis sa vzťahujú k verzii č. 10.3 aplikácie ITMS2014+ [↑](#footnote-ref-1)